На основу члана 41. став 3. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Министарства државне управе и локалне самоуправе

Одбор за правни систем и државне органе доноси

**З А К Љ У Ч А К**

1. Одобрава се спровођење јавне расправе о Нацрту закона о референдуму и народној иницијативи.

2. Усваја се Програм јавне расправе о Нацрту закона o референдуму и народној иницијативи, који је саставни део овог закључка.

3. Јавна расправа о Нацрту закона о референдуму и народној иницијативи спроводи се од 25. октобра до 22. новембра 2019. године.

4. Овај закључак, ради реализације, доставити Министарству државне управе и локалне самоуправе.

05 Број:

У Београду,

ОДБОР ЗА ПРАВНИ СИСТЕМ И ДРЖАВНЕ ОРГАНЕ

ПРЕДСЕДНИК